2017. gada 4. aprīlī Rīkojums Nr. 176

Rīgā (prot. Nr. 18  23. §)

**Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā, zemes vienības saglabāšanu valsts īpašumā un nodošanu Finanšu ministrijas valdījumā un pārdošanu**

1. Izglītības un zinātnes ministrijai nodot Finanšu ministrijas valdījumā šādus valsts nekustamos īpašumus, kas ierakstīti zemesgrāmatā uz valsts vārda Izglītības un zinātnes ministrijas personā:

1.1. nekustamo īpašumu (nekustamā īpašuma kadastra Nr. 6009 502 0011) – būvi (būves kadastra apzīmējums 6009 002 0349 008) – Brīvības ielā 3E, Dagdā, Dagdas novadā;

1.2. nekustamo īpašumu (nekustamā īpašuma kadastra Nr. 2100 007 0408) – zemes vienību 0,1059 ha platībā (zemes vienības kadastra apzīmējums 2100 007 0408) un būvi (būves kadastra apzīmējums 2100 007 0408 001) – Jupatovkas ielā 18, Rēzeknē;

1.3. nekustamo īpašumu (nekustamā īpašuma kadastra Nr. 8425 004 0185) – zemes vienību 4,5925 ha platībā (zemes vienības kadastra apzīmējums 8425 004 0185) – J. Rozentāla ielā 31, Saldū, Saldus novadā;

1.4. nekustamo īpašumu "Bites 1" (nekustamā īpašuma kadastra Nr. 6896 003 0220) – zemes vienību 3,000 ha platībā (zemes vienības kadastra apzīmējums 6896 003 0070) – Zaļesjes pagastā, Zilupes novadā;

1.5. nekustamo īpašumu (nekustamā īpašuma kadastra Nr. 0100 546 0097) – būvi (būves kadastra apzīmējums 0100 046 0157 002) Lomonosova ielā 1, Rīgā.

2. Finanšu ministrijai sešu mēnešu laikā pēc šā rīkojuma spēkā stāšanās dienas pārņemt no Izglītības un zinātnes ministrijas šā rīkojuma 1. punktā minētos nekustamos īpašumus un normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.

3. Saglabāt valsts īpašumā un nodot Finanšu ministrijas valdījumā rezerves zemes fondā ieskaitīto zemes vienību (zemes vienības kadastra apzīmējums 0100 046 0093) 0,0400 ha platībā Rīgā (bez adreses).

4. Finanšu ministrijai šā rīkojuma 3. punktā minēto zemes vienību normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā

5. Izglītības un zinātnes ministrijai, nododot šā rīkojuma 1. punktā minētos nekustamos īpašumus Finanšu ministrijas valdījumā, nodrošināt, ka nekustamo īpašumu sastāvā esošās būves ir atbrīvotas no kustamās mantas un nekustamie īpašumi, kā arī to piegulošās teritorijas (kuru uzturēšanas pienākums ir nekustamo īpašumu īpašniekam) ir sakārtotas atbilstoši pašvaldības saistošo noteikumu prasībām par namu un to teritoriju un būvju uzturēšanu.

6. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē:

6.1. šā rīkojuma 1.1. apakšpunktā minēto nekustamo īpašumu, ievērojot Publiskas personas mantas atsavināšanas likuma 14. panta nosacījumus;

6.2. šā rīkojuma 1.2., 1.3. un 1.4. apakšpunktā minētos nekustamos īpašumus;

6.3. šā rīkojuma 1.5. apakšpunktā un 3. punktā minētos nekustamos īpašumus, pirms pārdošanas tos apvienojot vienā nekustamajā īpašumā.

7. Pircēji par nekustamajiem īpašumiem maksā *euro*.

8. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents Māris Kučinskis

Izglītības un zinātnes ministrs Kārlis Šadurskis